93.4fm – Radio Namakwaland – Die beste in die weste. » Sout Kaastert
Sout Kaastert12 Nov 2012 by admin
0 CommentOond 180 gr C. Meng alle bestandele saam: 1 kg cheddarkaas, gerasper, 6 groot, geklitste eiers, 1 pak bacon, gekap, 1 klein hamrol, gerasper, 2 E worcestersous, 2 E gekapte pietersielie en sout en peper. Skep in groot, diep gesmeerde tertbak en bak vir 40-50 minute tot gaar en goudbruin
26/03/2017, 1:18 pm Twee vas ná man sterf by inisiasieskool | Maroela Media
Die eienaar en assistent van ŉ inisiasieskool in Welkom kort nadat hulle in hegtenis geneem is. Foto: ANA
Die eienaar van ŉ inisiasieskool in Welkom in die Vrystaat en sy assistent is Woensdag in hegtenis geneem nadat ’n 34-jarige man by die skool dood is.
Stephen Thakeng, woordvoerder van die polisie, het gesê ses ander mans by die skool moes hospitaal toe geneem word.
“Die polisie het ŉ klagte oor die inisiasieskool ontvang en is vinnig na die toneel waar ŉ onbekende man onder ŉ boom met ŉ kombers oor hom gelê het,” het hy gesê. “Die nooddienste is ontbied. Toe paramedici daar opdaag, het hulle die man probeer bybring, maar dit was reeds te laat. Hy is op die toneel dood verklaar.”
Volgens Thakeng is ŉ klag van moord en oortreding van die wet op inisiasieskole teen die skool se eienaar en sy assistent aanhangig gemaak. Hulle sal Vrydag in die hof verskyn.
Genade ja. Die mense wat nog hierdie bedryf volg, moet tog sekerlik nou al weet hul moet aandring op ‘n ordentlike, higiëniese prosedure deur ‘n medikus. En ja, as ‘n ou so lyk en met ‘n skalpel naderstaan, h a r d l o o p – en lewe.